
Esélyegyenlőség megteremtése a beiskolázás megkönnyítése érdekében
Bevezetés

A  halmozottan hátrányos helyzetű gyermekek iskolai sikerességének záloga a megfelelő minőségű és időtartamú óvodáztatásuk. Az iskoláskor kezdetéig a gyerekek fejlődésének üteme messze meghaladja a későbbi életszakaszok fejlődésének sebességét. Az élet első évei meghatározó jelentőségűek az idegrendszer, a tanulás, az adaptációs készségek alakulásában. Az alapvető készségek, melyek a sikeres iskolakezdés feltételei, kisgyermekkorban, óvodáskorban az agyi érési folyamatok lezárulásáig - megterhelés nélkül - rendkívül hatékonyan fejleszthetőek. A kisgyermekkorban történő pedagógiai támogatás jelentősen csökkentheti a későbbi iskolai kudarcok kialakulását.

Cél:  

· Az iskola csökkentse a tanulók között iskolába lépéskor meglévő – az elsődleges szocializáció eltéréseiből fakadó - társadalmi, mentális és képességbeli különbségeket. 

· Halmozottan hátrányos helyzetű és Sajátos nevelési igényű tanulók hatékony együttnevelése. 

· Pedagógus attitűdváltás – módszertani megújulás

A mi iskolánknak jó kapcsolata van az óvodával. Már a nagycsoportban megismerkedünk a gyerekekkel. Az óvodások is ellátogatnak az iskolába, részt vesznek foglalkozásokon. Így szeptemberben már nem félve lépik át az iskola küszöbét.
Intézményünk rövid bemutatása: 

Iskolánk 8 évfolyamos, évfolyamonként egy vagy két párhuzamos osztállyal működő általános iskolai és alapfokú művészetoktatást biztosító intézmény. Alapfokú művészetoktatásunk kiváló minősítéssel rendelkezik.  

A befogadás és integrálás mellett az 5. osztálytól folytatott kiemelt matematika-oktatás is jellemzi az oktatási struktúránkat. 

A délutáni tanulásra, étkezetésre és foglalkoztatásra irányuló szülői és a tanulói igényeket 2 csoportos napközi otthoni és tanulószobai foglalkozások szervezésével elégítjük ki

Szaktantermeink: számítástechnika, ének-zene, természettudományi, nyelvi labor, technika, művészeti. Alapfokú művészetoktatásunk telephelye egy uniós forrásból épült Népi Kulturális Ökocentrum, amely felszereléseivel együtt a 21. század követelményeinek megfelelő létesítmény. 

Iskolánk esélyegyenlőségi terve:
Ellátás feltételeinek vizsgálata:
Az általános iskolai oktatás két telephelyen folyik. Az egyik helyen az 1-4- osztály nevelő-oktató munkája a másik helyen pedig az 5-8. évfolyam nevelő-oktató munkája folyik. A pedagógusok valamennyien rendelkeznek a tanított tantárgyuknak megfelelő képesítéssel. Több pedagógus speciális képesítést is megszerzett. A kötelező eszközök beszerzése az idei évben fejeződik be az OKÉV által elfogadott ütemterv alapján, amelyhez a fenntartó rendszeresen biztosította az anyagi fedezetet. Az intézmény ellátja az alapfokú művészetoktatást is (kiválóra minősített intézmény), a napközi otthoni ellátást, a tanulószobai foglalkozást, valamint a gyermekétkeztetést is. Gyógy- és fejlesztő pedagógusok segítségével megoldott a sajátos nevelési igényű tanulók integrált oktatása is.

A tanulói összetételre, a halmozottan hátrányos helyzetű tanulók arányának kiegyenlítettségére vonatkozó adatok vizsgálata 

A hátrányos helyzetű gyermekek aránya az óvoda esetében 26%, az iskolánál pedig az össztanuló létszám 34 %-a. A halmozottan hátrányos tanulók aránya az óvodánál 9%, az iskolánál pedig 13%. Az óvodai csoportok és az iskolai osztályok kialakításánál nem érzékelhető, hogy valamelyiknél kirívóan magasabb lenne a hátrányos helyzetű tanulók száma. Az oktatási intézmények mindent elkövetnek, hogy a hátrányos helyzetű tanulók felzárkózhassanak és azonos feltételek mellett vehessenek részt a nevelő-oktató tevékenységben. Fejlesztő pedagógusok segítik az arra rászoruló gyermekeket. Az iskolánál gyermek és ifjúságvédelmi felelős is figyelemmel kíséri a tanulók munkáját. Mindkét intézmény állandó kapcsolatot tart a családsegítő és családjóléti szolgálattal. Szegregáció nem tapasztalható.

Az oktatás eredményességére vonatkozó adatok vizsgálata 

A településen az oktatás eredményességét jól mutatja az óvoda esetében, hogy az óvodás gyermekek esetében egyetlen tanulót sem visznek a szülők más település óvodáiba. Az általános iskola nevelő oktató munka eredményességére jellemző, hogy bukás csak igen csekély mértékben tapasztalható, a kompetencia mérések eredménye alapján nem volt az intézmény intézkedési terv készítésére kötelezve, továbbá az általános iskolai tanulmányok befejezése után az iskola tanulóit felveszik a környező települések középiskoláiba és az évek tapasztalatai azt mutatják, hogy a diákok kétharmad része jelentkezik olyan középiskolába, amely érettségi vizsgát ad.

Az oktatás, nevelés feltételeinek vizsgálata a település intézményeiben. 

Az intézményben rendelkezésre állnak a tanulók oktatásának tárgyi és személyi feltételei. Megszervezettek a hátrányos helyzetű tanulók munkájának megkönnyítéséhez szükséges foglalkozások, rendelkezésre állnak a megfelelő képzettségű pedagógusok és szakemberek. A tanulók esélyegyenlőségét biztosító pályázatoknál az intézmény segíti a pályázó tanulókat, mentortanárok segítik a tanulók munkáját. Útravaló ösztöndíjprogram.
Az Intézkedési terv célja

A fenti adatok alapján a legfőbb megállapítás az, hogy Köröstarcsán biztosított az oktatási szolgáltatásokhoz való egyenlő hozzáférés. Nincsenek azonnali beavatkozást sürgető hiányosságok. Ám annak érdekében, hogy még kisebb legyen a hátrányos helyzetű rétegek iskolai lemorzsolódása, és az átlagosnál gyengébb tanulmányi teljesítményük javuljon, az esélyegyenlőség megteremtése, az oktatás hatékonyságának növelése érdekében.
Innovációnk célja:

Újra kell gondolni az óvodából az iskolába való átmenetet. Figyelemre méltó bizonyságai vannak annak, hogy a gyermeki fejlődésben jelentős változásokat okoztak a szociális és környezeti hatások. 

A 10 vagy 20 évvel ezelőtt beiskolázott gyerekekhez képest a mai iskolakezdés előtt álló gyerekekről általában azt tartják, hogy:

· gyengébb fantáziaerővel rendelkeznek

· idegesebbek, rövidebb ideig tudnak koncentrálni, nehezebben figyelnek, nyugtalanok és izgágák

· szegényebb képességeik vannak a játékhoz, ill. szerényebb a fantáziájuk

· kevésbé koordináltak

· jobban félnek, aggodalmaskodnak, hajlamosabbak az allergiára és a fertőzésekre

· nyelvi nehézségekkel és beszédproblémákkal küzdenek

· kevésbé képesek beilleszkedni egy csoportba

· több egyéni odafigyelést igényelnek

· intellektuális fejlődésükben előrehaladottabbak. 

Ebben az időszakban nagyon sok változás történik a gyermekek életében:
· a megszokott közösséget egy új közösség váltja fel, 

· megváltozik a napirendjük, 

· a családban új elvárásokat, szabályokat, normákat támasztanak velük szemben, 

· teljesítmény várnak el tőlük, amit értékelnek, 

· új személyek jelennek meg az életükben, kötöttebb életforma, 

· kötelező jelleggel kell tevékenykedniük 

· biztonságérzetük meginoghat 

Néhány gondolat arról, hogy mit tehet az iskolánk  az átmenet megkönnyítése érdekében:
 
·      Kezdetben a játékosságból többet mentsen át az óvodai életből. 

·     Minimálisra kell csökkenteni a kezdeti kudarcok számát. 

·     A gyermeket elsősorban pszichésen kell előkészíteni az iskolai életre. 

·     A tanítás/tanulás kezdetén a manipulatív, alkotó tevékenységek kerüljenek előtérbe. 

·     A játék lehetőségeinek kihasználása. 

·     Fokozatos áttérés a tanulásra. 

·     A tanítók keltsék fel a gyermekek tanulás iránti érdeklődését. 

·     Építsenek a gyermekek megismerési vágyára. 

Nem szabad elfelejteni, hogy szeptemberben a gyermek még nem "igazi" elsős (lehet, hogy az előző napokban még óvodába járt), majd az iskolai oktató - nevelőmunka által válik azzá.

A mai iskola kétségtelenül sokat – néha lehetetlent – vár el az óvodából átlépő gyermektől. A sűrűn tagolt órarend, a szabad levegőn történő mozgás hiánya, az állandó (túl) alkalmazkodás és figyelem-összpontosítás kifárasztja, a gyakori értékelés és ítélkezés elkedvetleníti a gyerekeket. Az önálló, magabiztos, kiegyensúlyozott óvodások egy részéből csakhamar kimerült, lemaradó iskolás lesz.

Segíteni, támogatni kell, hogy az átmenet minél zökkenő mentesebb legyen. 
Együtt járhat-e az élmény és a tanulás? Megvalósítható-e a tanórákon az örömmel végzett, önmegvalósítást segítő, élményt nyújtó tanulás? A tevékenységközpontúság biztosítása lehet a válasz.
 
A tudás nem pusztán a szóban megfogalmazható ismeretanyag. A játék útján megszerzett, mély, személyiségfejlesztő tudás többnyire később, váratlan élethelyzetekben jön elő. A keresgélésnek, tájékozódásnak, próbálkozásnak, változatos alkalmazkodásnak komoly felnövesztő hatása van.

 A játék nem csupán ismeretfejlesztő gyakorlat, hanem a sokoldalúság és a rugalmasság, az alkalmazkodóképesség forrása. Gyarapítja a gyermeki műveltség alkotórészeinek, az élettechnikák, tanulási módok elemeinek tárházát – így és ezzel készít elő a rendszeres ismeretszerzésre, a későbbi élethelyzetek problémáinak, feladatainak megoldására.
Ahhoz, hogy megfelelően működjenek az esélyegyenlőség normái és megkönnyítsük az óvoda – iskola átmenetet közös koncepció kidolgozását határoztuk el. Az óvodával együttműködési megállapodást kötöttünk, melyet minden tanévben megújítunk és a tapasztalatokra építve tovább fejlesztünk. Célja a hatékony együttműködés keretén belül az óvodások iskola kezdésének megkönnyítése. 

Továbbá  olyan munkatervet dolgoztunk ki az alsó tagozatban, ami lehetőséget teremt a gyermek minél jobb megismerésére. A közös programok által a tanító és a leendő iskolás közötti összhang megteremtésére
Óvoda-iskola együttműködési megállapodás:
Együttműködő partnerek:  Óvodapedagógusok és az alsó tagozatban tanító pedagógusok

Célja: Együttműködés a zökkenőmentes beiskolázás  érdekében, az alkotó, segítő, partneri viszony kialakítás
Felülvizsgálat: évente

Munkaterv:
	Hónap
	Tevékenység, résztvevők

	Szeptember
	Közös fórum az óvodában (létszám, összetétel, program megbeszélés

Nagycsoportos óvónők, tanítók, logopédus, fejlesztőpedagógus, gyógypedagógus részvételével

	Október
	Meghívás a nagycsoportba foglalkozás megtekintése

(tevékenységek választás alapján, visszalátogatás az iskolába



	November
	Meghívás a nagycsoportba foglalkozás megtekintésére

Hónap végén közös fórum az érintett felek részvételével

	Január
	Szülői értekezlet az iskolába lépésről
(szülők, tanítók, óvónők)

	Február
	Óvodai szakvélemény aláírása a szülői értekezlet után

	Március
	Meghívás az iskolába, óra és iskolalátogatás

	Április
	Nagycsoportos foglalkozás látogatás
Beiratkozás

	Május
	Szülői értekezlet az iskolában (konkrét tudnivalók ismertetése)


Iskola munkaterve a beiskolázás megkönnyítése érdekében:
	Időpont
	Tevékenység
	Résztvevők
	Cél
	Dokumentum

	Szeptember
	· Kapcsolatfelvétel az óvodával, óvónőkkel, fejlesztő pedagógussal

· Éves munkaterv elkészítése, elfogadása

· Felmérés készítése a HHH és HH gyerekekről
· 
	· Óvónők

· Tanítók

· Fejlesztő pedagógus

· Gyógypedagógus

· Logopédus

· Ifjúságvédelmi felelős
	· Reális munkaterv elfogadása, a meglévő esetleges módosítása
	Jegyzőkönyv

Jelenléti ív

munkaterv

	Október
	· Az óvó nénik meglátogatják az elsősöket (élmények elmesélése, rajzolása)

· DIFER előkészítése

· Óvódások bevonása a mesemondó versenyre
	· Óvónők

· Tanítók

· Gyerek csoportok
	· Aktív együttműködés kialakítása az érintett csoportok között
	Jelentés a DIFER-ről az OKÉV felé

Jelenléti ív

Regisztrációs lap a versenyről

Fényképek, újságcikk



	November
	· DIFER mérés

· „Bátorító” foglalkozás szervezése a nagycsoportos óvódások részére

· Munkaközösségi foglalkozás az érintett felek között


	· Tanítók

· Óvónők

· Gyerekek


	· DIFER sikeres lebonyolítása

· Iskolával és a tanító nénivel való ismerkedés

· Iskolába érkező gyerekek várható létszámának megismerése
	· DIFER mérőlapok

· Fényképek, feladatlapok

· Jelenléti ív



	December
	· Tanító nénik látogatása a nagycsoportosoknál

· Óvódások látogatása tanórai foglalkozáson


	· Tanítók

· Óvónők

· Gyerekek
	· Ismerkedés a gyerekekkel

· Ismerkedés az iskolai szokásokkal és környezettel
	· Feljegyzések

· Fényképek

· feladatlapok

	Január
	· Félévi értékelés

· Dokumentációk ellenőrzése

· Szülői értekezlet tartása az iskolaköteles gyerekek szüleinek
	· Tanítók

· Szülők
	· Szülők tájékoztatása az iskola- érettségről

· Elvégzett munka értékelése, esetleges hiányosságok feltárása
	· Jelenléti ív

· Dokumentumok

· Beszámolók



	Február
	· Óvódás gyerekek részvétele az iskolai farsangon

· Tanító néni látogatása az óvodában


	· Tanítók

· Gyerekek

· Óvónők


	· Iskolai kapcsolat-felvétel

· Iskolai programok megismerése

· Ismeretek elmélyítése a gyerekekről

· Tájékozódás a gyerekek ismereteiről
	· Fényképek

· Videó felvétel

· feljegyzések

	Március
	· „Iskola-nyitogató” foglalkozás szervezése az óvódások részére

· Nyílt nap a Művészeti iskolában

· Beiratkozás az iskolába, gyerekek megajándéko- zása


	· Tanító

· Gyerekek

· Óvónők

· Művészeti iskola vezetője
	· Ráhangolódás az iskolára

· Motiválás a művészeti tevékenységek felé

· Tanulók beiratkozása és a szülők megismerése
	· Feladatlapok

· Játékok

· Produktumok

· Beiratkozáshoz szükséges okmányok

	Április
	· Óvodai és iskolai pedagógusok megbeszélése

· Óvódások Látogatása az ÖKO centrumban

· Játszóház szervezése a nagycsoportosok és az elsősök részvételével
	· Tanítók

· Óvónők

· Gyerekek


	· Óvónői tapasztalatok átadása a gyerekekről a tanító néninek

· Művészeti tevékenységek iránti érzékeny- ség kialakítása

· Társas kapcsolatok építése
	· Jelenléti ív

· Jegyzőkönyv

· Fényképek

· Videó felvétel

	Május
	· Kapcsolatfelvétel az ifjúságvédelmi felelőssel 

· Részvétel az óvodai évzáró ünnepségen


	· Ifjúságvédelmi felelős

· Tanítók

· Óvónők

· Szülők
	· Tájékozódás a hátrányos helyzetű gyerekekről

· A tanító megismerkedjen az éves munka produktumával

	· Dokumentumok

· Fényképek

· Videó felvétel

	Június
	· Dokumentumok összegyűjtése

· Értékelő megbeszélés az évi munkával kapcsolatban, irányelvek meghatározása a következő tanévre

· Munkacsoportok beszámolója
	· A munkacsoport tagjai

· Tantestület

· Igazgató
	· Éves munka konzekvenciájá-nak levonása

· Következő tanév tervének előkészítése

· Csoport munkájának megismertetése a tantestülettel


	· Dokumentumok

· feljegyzések


A következőkben az óvodásokkal való közös programokat mutatjuk be.

Bátorító foglalkozás szervezése a nagycsoportos óvodások részére

Idő: 60 perc

Téma: beszélgetés az iskoláról, egyszerű emléktárgy készítése

Cél: az iskolával és tanítóval való fokozatos és folyamatos ismerkedés.

Az iskola épületének és dolgozóinak bemutatása: a tanító vezetésével körbejárják a gyerekek az épületet belülről és közben beszélgetnek irányított kérdések alapján vagy spontán megnyilatkozás útján.

Ki járt már ebben az iskolában?

Milyen helyiségeket ismersz már?

Kinek a testvére jár most ide?

Mit mesélt már az iskoláról?

.Bemutatkozás:

 Leülnek egy osztályban a gyerekek az óvónőkkel és a tanító vezetésével folyik tovább a foglalkozás:

· Mutatkozzatok be név szerint és mondjátok el, hogy kinek mi a jele az óvodában!

· Rajzoljátok le a jeleteket az előttetek lévő kis papírra!

· Összekevert jeleket osztok ki nektek és középre állva mindenki megkeresi a saját jelét, majd megpróbálom elmondani a neveteket és a jeletek.

Emléktárgy készítése:

Ráhangolódás: cicáról szóló dalokat, mondókákat mondunk együtt.

                         Pld. Ha én cica volnék, Ecc, pecc kimehetsz…

Gyurkovics Tibor : Cicaiskola című mesét meghallgatják  a tanító     előadásában:

·  Spontán beszélgetés a hallottakról.

· Ki miért várja az iskolát?

· Mitől félsz a legjobban?

· Milyen tanító nénit képzelsz el magadnak?

Hozzákezdenek egy cica báb elkészítéséhez előkészített sablon alapján. A tanító néni közben segít nekik és beszélgetnek munka közben a felmerülő problémákról, aggodalmakról vagy kellemes élményekről, ami az iskolához köti őket.

Búcsúzás

A cica báb segítségével elbúcsúznak a nevük és jelük bemondásával.

Valamint, akinek van kedve a cicája elmondhatja, hogy hogyan érezte magát az iskolában.

A tanító néni is elbúcsúzik a gyerekektől és megbeszélik, hogy mikor fognak legközelebb találkozni.

Óvódások látogatása a Népi Kulturális Ökocentrumban

A 2002-ben megnyitott Tájház bővítményeként, 2007-ben került átadásra a Népi Kulturális Ökocentrum. A 2008-as tanévtől vehették birtokba a gyerekek. Rendkívül jó helyi adottságának köszönhetően, mindkettő azonos területen található.

Fontos létesítmény a gyerekek életében, művészeti tevékenységük, esztétikai nevelésük kialakításában.

A tanulók a művészeti oktatás keretein belül szívesen látogatják az intézményt. Sokkal hatékonyabb munka zajlik, mint az iskolai tanteremben, hiszen többféle művészeti foglalkozásnak ad teret, a jól felszerelt műhelyeiben.

Fejlődik kézügyességük, szépérzékük, ez segít egészséges önbizalmuk kialakításában.

Fontos, hogy minél kisebb korban elkezdődjön a gyerekek esztétikai nevelése, hiszen így válhatnak művészetekre érzékeny felnőttekké. Ezért már óvodás korukban megkezdődik az Ökocentrum látogatása, ahol szövésre, agyagozásra, festésre stb. van lehetőség.

Az intézményben található tehát: szövőműhely, fazekasműhely és festőműhely is. A jól felszerelt műhelyekben minden eszköz megtalálható a népi kismesterségek elsajátítására. Az oktatást szakképzett oktató látja el, aki heti 18 órában tanítja az iskolásokat, képző - és iparművészet tanszakon, etnográfus és népi kismesterségek szakoktatóként.

Játszóház szervezése a nagycsoportosok és az elsősök részvételével

A játszóházi foglalkozások kötetlensége hozzájárul a gyerekek szabadabb művészeti tevékenységeihez.

A népi játszóházban elsődleges cél a népi kultúra megismertetése, a népi kézműves technikák bemutatása, erre épül rá a játszóházi foglalkozás, tevékenység.

Fontos, hogy a gyermekek óvodás, kisiskolás korban megismerjék, ezáltal megőrizzék hagyományainkat, ennek egyik legjobb helyszíne a Tájház és a Népi Kulturális Ökocentrum.

Foglalkozás tervezésénél fontos figyelembe venni a foglalkozáson résztvevők életkorát, létszámát és a rendelkezésre álló időt. Olyan tevékenység választása a cél, ahol kész produktummal tud távozni a gyermek. A sikerélmény megélése ebben az életkorban a legfontosabb. Figyelnünk kell az adott tanulócsoport életkori sajátosságaira, kézügyességük fejlettségére és hagynunk kell időt, hogy rácsodálkozhasson az új anyagra, jelen esetben az agyagra.

Játszóházi foglalkozás terve:

Az óra anyaga:
Játék az agyaggal

Célcsoport:

Óvodások, kisiskolások

Tevékenység:
Marokedényke és egérke formázása

Eszközök:

agyag, mintázófa, hurkapálca, szivacs

Időterv:
9-9.30:
Tájház megtekintése az óvodás csoporttal

9.30-9.45:
Az Ökocentrum műhelyeinek megtekintése

9.45-10:
Szünet

10-11:
Kézműves foglalkozás a fazekasműhelyben

A foglalkozás menete:
1.
Ismerkedés az agyaggal, gyúrás kézben, golyóformázás

Cél:
sima felületű szabályos golyó formázása tenyérben

2. Edény kialakítása

Cél:
az edény megformázása, falvastagság megfelelő kialakítása

3. Edény díszítése

Cél:
sima felület létrehozása szivacsolással, edény díszítése karcolással, nyomkodással

4.
Az egérke formázásán keresztül a tanultak alkalmazása
golyóformázás, állat testének kialakítása

- szivacsolás

- díszítés

4. Egymás munkáinak megtekintése

Végezetül az elkészült munkákat pihentetés után kemencében kiégetjük és a kész alkotásokat a gyermekekhez eljuttatjuk.

„Iskola-nyitogató” foglalkozás szervezése az óvodások részére

Osztály: 1.a

Tantárgy: Magyar olvasás /Szövegértés- és szövegalkotás kompetencia/

Tanítási cél: - Érdeklődés, kedv felkeltése az iskola iránt a nagycsoportos óvodások körében

· Toleranciára és segítségnyújtásra való nevelés

Az óra feladatai: - Óvodások bevonása az óra menetébe

· Közös játék

· Indirekt testtudatfejlesztés

· Szókincsfejlesztés

· Kifejező, hangsúlyos olvasás fejlesztése

· IKT helyes használata

Tananyag: Ma-Fan-To: Állatok

Eszközök: - Kormos István: Vackor az első bében

· Szőnyeg

· Állatképek

· Első olvasókönyvem

· Interaktív tananyag: Első olvasókönyvem (Ma-Fan-To: Állatok)

· Laptop

· Projektor

1. Szervezés: - Szőnyeg 

· Képek, laptop, projektor, ikt-tananyag előkészítése

· Mesekönyv

· Ceruzák

2. Óvónénik és óvodások köszöntése

3. Mesehallgatás: 

„Mindenki helyezkedjen el kényelmesen a szőnyegen és hallgassátok meg a Vackor az első bében című mese következő részét!” /Az ovisok is leülnek a szőnyegre az elsősök közé./

4. Alapozás: Indirekt testtudat fejlesztése: Összeragadt testrészek játék

„Mindenki keressen egy párt magának! Az a legjobb, ha iskolás óvodást választ. Testrészeinket összeragasztva fogjuk elvégezni a feladatokat 4 csapatban.”

1. feladat:  A párok tagjai egymással szemben helyezkednek el. Homlokuk „összeragasztásával” kifutnak, megkerülik az akadályt, s ugyanúgy vissza. Kéz hátul.  2x

2. feladat: Egymással szemben, de a pocak „összeragasztásával” kerülik meg az akadályt. Kéz hátul.  2x

3. feladat: Egymásnak háttal, a hát „összeragasztásával” kerülik meg az akadályt. Kéz elöl. 2x

4. feladat: Egymásnak háttal, a popsi „összeragasztásával” kerülik meg az akadályt. Kéz elöl. 2x

5. Beszélgetőkör: /Óvodásokat is bevonva./

A; „Mindenki nevezze meg a kedvenc állatát!” /Az beszél, akinél a labda van. A labda körben jár, így mindenki szóhoz jut./

B; „Képeket hoztam állatokról. Nevezzük meg, majd tapsoljuk le (szótagoljuk) és hangoztassuk el (bontsuk hangokra) !”

Képek: kutya, macska, tehén, kakas, kacsa, liba, kotlós, pulyka, malac  /Minden szót 1-1 tanuló, majd közösen ismételjük./

6.Célkitűzés: „A mai órán egy állatokról szóló verssel fogunk megismerkedni. Költője: Ma-Fan-To, címe: Állatok. A vers megismerése után pedig megfigyeljük, hogy mi a különbség a madarak és az emlősök között.

7. Az óra anyagának feldolgozása:

A; A vers feldolgozása:

· A vers tanítói bemutatása          

· Megfigyelési szempont: „Figyeljétek meg, hogy milyen állatok szerepelnek a versben!”

· Tanulói hozzászólások.

· Közös olvasás /versszakonként 1 tanuló, majd közösen/.

· Rímelő szópárok aláhúzása minden versszakban.

B; Emlős és madár közti különbségek megfigyelése: 

 1. /A táblára kihelyezett állatok képei: kutya és kakas, /

· „Milyennek látjátok a kutyát? Hogy néz ki? Gyűjtsünk külső tulajdonságokat!”

Tanulói válaszok:

- 4 lába van 

· testét szőr borítja

· eleven szülő

· kicsinyét emlőiből szoptatja

-„Milyennek látjátok a kakast? Hogy néz ki? Gyűjtsünk külső tulajdonságokat!”

Tanulói válaszok: 

-2 lába van

- testét toll borítja

- csőre van

- szárnya van, amivel repülhet

- tojásokkal szaporodik.

2. „A megismert tulajdonságok alapján csoportosítsuk az állatokat!” /A laptopon dolgozva, a projektor segítségével mindenki láthatja. Minden állatot 1-1 tanuló vagy óvodás helyez a megfelelő csoportba./

Ellenőrzés közösen.

8. Értékelés:

- tanulói

- tanítói

9. Házi feladat: 

- hangos olvasás gyakorlása

- színezés: Mit rejt a kép? (Elbújt állatokat kell megkeresni és kiszínezni. < Vizuális észlelés fejlesztése: Elrejtett formák)

Környezetismeret és matematikafoglalkozás óvódásoknak és iskolásoknak közösen

Idő: 45 perc

Téma: az emlősállatok és a madarak közti különbség megfigyelése. .

           Állatok számlálása, csoportosítása.

Cél: az óvodások betekintést nyerjenek az iskolai órák menetébe, ismereteket        

       kapjanak az adott témával kapcsolatosan.

Ráhangolódás:

Állatokról szóló dalok éneklése közösen , közben el is mutogatják. 

· Ha én cica volnék

· Csiga, biga gyere ki

· Kis kacsa fürdik

· Nyuszi ül a fűben

Motiváció: melyik állatra gondolok? Aki kitalálja, azt az állat képét kiválasztja 

                   a tanári asztalról és felteszi a mágnes táblára.

Ma-Fan-To : Állatok

Tejfeltől fénylik a bajsza, egeret fog: Ez a  ….. /macska/

Csontrágástól éles foga, házat őriz: Ez a …. /kutya/

Többször is kérődzik szegény, tejecskét ád: Ez a…./tehén/

Kukorékol, váltig nyakas, szemétdombján: Ez a …/kakas/

Csalántól nő begye, hasa, falánk állat: Ez a …/kacsa/

Csőre sárga és nem lila, tollpelyhet ád: Ez a …/liba/.

Öregszik már, lépte botlós, tojáson ül: Ez a …/kotlós/.

Ha kiált, nyakát kinyújtja, mindig mérges: Ez a …/pulyka/.

Utoléred, hogyha szaladsz, farka kurta: Ez a…/malac/.

Célkitűzés: most ezt a sok állatot megszámoljuk és két házikóba válogatjuk 

                    őket szét.

Számolás: előbb az iskolások: egy, kettő, három…..

                  Utána az óvódások: egy, kettő, három…..

                  Végül együtt: egy, kettő, három….

Csoportosítás: Milyen nevet tudnánk adni a két házikónak, amibe az állatokat 

                         rakjuk?  (madarak, emlősök)

                         Mi jellemző a madarakra? (testfelépítés, szaporodás, táplálkozás)

                         Mi jellemző az emlősökre? (elevenszülő, utódgondozás)

EMLŐSÖK                                                                  MADARAK 

-macska                                                                         -kacsa

-kutya                                                                            -liba

-tehén                                                                            -kotlós

-malac                                                                           -kakas

                                                                                      -pulyka

Mozgással kísért számlálás:
Tapsoljunk annyit, amennyi madár van a házikóban! (egy, kettő, három…)

Tapsoljunk annyit, amennyi emlős van a másik házikóban!( egy , kettő, három…)

Összehasonlítás: Melyik házikóban laknak többen?

                             Mennyivel?
Barchópa játék : Kérdésekkel kell kitalálni, hogy a most tanult állatok közül 

                             melyik állat fejdíszét tartom a kezemben.

                              A tanító csak igennel és nemmel válaszolhat. A megbeszélt 

                              tulajdonságokat kell felhasználni a kérdésekben.  

A játék végére kint áll az összes gyerek, akinek fejdísz került a fejére.

Verstanulás:

A közös versmondás közben a gyerekeknek rendeződniük kell a megfelelő sorrendbe a vers alapján. Utána a fejdíszes gyerekek látványa segíteni fog a többieknek is a verstanulásban.

Levezetés:
Majd lehet még fejdíszt cserélni, hogy mindenki fején legalább egyszer legyen és így lehet még vagy 2-3szor ismételni a verset.

„Fogadlak, elfogadlak, befogadlak!”

Az iskolánk és az óvoda között már több éve működik az a rendszer, melynek segítségével igyekszünk megkönnyíteni a nagycsoportos gyermekek számára az iskolába lépés rendkívül nehéz folyamatát. Ennek több fóruma is van: 

· leendő első osztályos tanító néni(k) látogatásai a nagycsoportban

· „iskola-nyitogató” foglalkozások szervezése az első osztályban

· „kedvcsináló” foglalkozások szervezése a nagycsoportos ovisok részére

· nyílt nap a művészeti iskolában

· az óvodások meghívása az iskolai rendezvényekre (pl: farsang, mesemondó verseny)

· a tanító néni(k) részvétele az óvodai programokon (pl: évzáró)

Cél: A gyermek zökkenőmentes, sikeres iskolakezdésének és esélyegyenlőségének megteremtése, a halmozottan hátrányos helyzetű gyermekek integrációjának segítése, a szülőkkel való partnerkapcsolat kiépítése, erősítése és működtetése.

A „játszó délelőttök” feladatai: kötetlen játék, beszélgetés, ismerkedés a gyermekekkel.

A sok-sok pozitív hatás közül érdemes azzal a kérdéssel is foglalkozni, hogy milyen előnyt tud kovácsolni a leendő első osztályos tanító néni abból, hogy részt vesz a nagycsoportos óvodások életében, akár megfigyelőként, akár tevékeny részvevőként.

Az első találkozás alkalmával a tanító néni csak csendes megfigyelőként van jelen. „Némán” ismerkedik a gyermekekkel, figyeli a szokásaikat, a csoport foglalkozási „rendjét”. Próbálja feltérképezni a gyermekek társas kapcsolatait, viselkedési normáit. Célszerű eleinte kötetlen foglalkozást látogatni, ahol a gyermekek „szabadon” játszhatnak. A többi látogatás alkalmával (miután az ovisok megszokták a tanító néni jelenlétét) már célszerű tevékenyen részt venni a foglalkozásokon (akár kötetlenül, akár irányítottan).

A kötetlen foglalkozásoknak számtalan előnye van az ismerkedés folyamatában. A „szabad” játék során sokkal könnyebb beszédbe elegyedni, kapcsolatot teremteni a gyerekekkel. Itt felmérhető, tapasztalható a gyermek: 

- verbális fejlettsége /szókincse; mondatalkotási készsége; beszédtechnikája < szüksége van-e logopédus segítségére/

- szociális érettsége /viselkedési normái társaival vagy a felnőttekkel; társas kapcsolatai < irányító vagy irányított, központi vagy peremhelyzetű a csoportban/

- testi fejlettsége /1. egészséges, korának megfelelő; 2. van-e valamilyen szervi betegsége, problémája, pl: ha szemüveges, akkor az ültetési rend kialakításában már segítséget nyújt ez az információ; 3. a kézügyessége milyen szinten van, ami fontos az írás tanulása során;/ 

Az irányított foglalkozásokon sokrétű ismeretet kaphatunk a gyermekről. Néhány fontos információ: 

· könnyen vagy nehezen motiválható,
· tevékeny részt vevő vagy csak csendes megfigyelő,
· mennyire monotóniatűrő,
· képes-e önálló munkavégzésre vagy segítséget (több, kevesebb) igényel,

· feladatértése milyen szinten van,

· képes együtt dolgozni a társaival vagy abszolút magánzó,

· elviseli-e a „munkazajt” vagy teljes csendre van szüksége a munkavégzés közben,

· képes-e a logikus gondolkodásra vagy csak a megszokott, begyakorlott feladatokat tudja elvégezni,

· kitartó vagy könnyen feladja,

· kudarctűrő.

Mindezek ismeretében a leendő első osztályos tanító néninek lényegesen könnyebb dolga van a tanévkezdéskor. Hiszen mindazt, amit az óvodai látogatások alkalmával megtapasztalt, már könnyebb beépíteni az iskolakezdés feladataiba, a hatékony munkavégzésbe. Nem az előkészítő időszak feladataitól vonja el az időt. Az iskolai zökkenőmentes beilleszkedést és feladatvégzést segíti elő.

Várható hasznosság és eredmény:
Az egész éves program során a tanító néni aktív részese lett az óvoda mindennapjainak. Látogatásai során megismerkedik a gyerekekkel. A személyes kapcsolat során olyan hasznos információkra tesz szert, ami megkönnyíti az iskolába lépő gyereknél a személyes segítségnyújtást. A kezdeti bátortalanságot, félénkséget felváltja az ismerősként való érkezés érzése.
A tanító néni az egy év alatt pontos képet kap a leendő osztályáról. Megismeri a gyerekek képességeit, szociális körülményeit, mentális készségeit, mozgásuk összerendezettségét. Így már az első pillanattól kezdve célirányosan, egyénre szabottan tud foglalkozni az iskolába lépő gyermekkel. Az iskola kezdetétől már konkrétan tud az érdemi munkára koncentrálni.

Az óvónővel való állandó kapcsolat lehetőséget teremt a módszerek kicserélésére, egymás munkájának megismerésére. Ez egyfajta módszertani magújulást is eredményez. A felmerülő problémák esetében bátran tudnak a nevelők egymáshoz fordulni és konstruktív javaslataikkal egymás munkáját segíteni. 
A program eredményességét igazolják az érintett felek véleményei. Mind a szülők, mind a gyerekek pozitívan nyilatkoznak az óvoda és iskola együttműködéséről. A két intézmény pedagógusai között szoros szakmai együttműködés alakult ki, ami hozzájárul a gyerekek biztosabb tanévkezdéséhez.

Mert ő az első.
Mondóka gyűjtemény iskolába induló gyermekek részére

MOST ÉRKEZTÜNK EZ HELYRE

Most érkeztünk ez helyre,
Most érkeztünk ez helyre,
A versemet, énekemet
Mondom kedvemre.

Áldás szálljon ez házra,
Ez háznak gazdájára,
Mi eljöttünk köszönteni
Sándor napjára.

Szeptember, ber-ber-ber,
Gyümölcsöt hoz jó ember.

A KÁLLÓI SZŐLŐBEN

A kállói szőlőben
Két szál vesszőben,
Szíjja-fújja fújdogálja,
Harmat napos hajdogálja,
Sűrű, sűrű raf-raf-raf.

SZÓLJ SíP

Szólj síp, szólj!
Forró vízbe teszlek,
Onnan is kiveszlek,
Kerék alá teszlek,
Onnan is kiveszlek.
Szólj síp, szólj!

Elmúlt a nyár, itt az ősz,
Szőlőt őriz már a csősz.

LIPEM-LOPOM

Lipem-lopom a szőlőt,
Elaludt az öreg csősz,
Furkósbot a kezébe,
Vaskalap a fejébe.

A JUHÁSZ

A juhásznak jól van dolga,
Egyik dombról a másikra
Terelgeti nyáját, fújja furulyáját,
Bú nélkül éli világát.

Ha megunja furulyáját,
Előveszi a dudáját,
Belefújja búját a birka borébe,
Szélnek ereszti belőle.

DE JÓ A DIÓ

De jó a dió, fütyül a rigó,
Vidám dala száll, élni jaj, de jó.

Gyere, te rigó, itt van a dió,
Héja ropogós, bele csuda jó.

Október, ber-ber-ber,
Fázik benne az ember.

HEJ A SÁLYI PIACON

Hej a sályi piacon, piacon,
Almát árul egy asszony, egy asszony,
Jaj de áldott egy asszony, egy asszony,
Hatot ad egy garason, garason.

ZÖRÖG AZ ERDŐ

Zörög az erdő, hangzik a mező,
Kérem császár, adjon pajtást,
Kivel hazamenjek.

Ez kell nékem ez, ezt szeretem, ezt,
Gyöngy őmaga, gyöngy ruhája,
Gyöngy a bokrétája.

MAGAS FENYŐ

Magas fenyő áll a hegyen,
Szép törzsén szürke selyem,
Zöld borzas ága között
Átsuhan a szellő.

Kicsiny madár arra repül,
Zöld borzas ágra leül,
Lágy hangon véle dalol
Mind az egész erdő.

November, ber-ber-ber,
Közeleg a hóember.

ÁCSOROGJUNK

Ácsorogjunk, bácsorogjunk,
Tetőfával tüzet rakjunk,
Sej, meg is melegedjünk.

DURUZSOL A TŰZ

Duruzsol a tűz,
Darazsol a hó,
Ilyenkor idebent ülni jó.

Duruzsol a tűz,
Darazsol a hó,
Ilyenkor idebent ülni jó.

December, ber-ber-ber,
Lábán áll a hóember.

BÚJJ-BÚJJ ITT MEGYEK

Bújj-bújj itt megyek,
Tüzes lapátot viszek,
Egyet szólok, kettőt szólok,
Harmadikra rádtalálok.

ELVESZTETTEM ZSEBKENDŐMET

Elvesztettem zsebkendőmet,
Szidott anyám érte.
Annak, aki megtalálja,
Csókot adok érte.

Szabad péntek, szabad szombat,
Szabad szappanozni,
Szabad az én galambomnak
Egy pár csókot adni.

Január az első hónap,
Hideg van, és rövid a nap.

CITERA PENGI

Citera pengi, körbe járjad,
Katica, Böske szedd a lábad,
Lobog a rózsa, rezeda bokra,
Tavaszi lázban remeg a szoknya.

KŐKETÁNC

Kőketánc, kőketánc,
Kikerekítem,
Bekerekítem, kőketánc.

Februárban jő a farsang,
Táncra hív a muzsikahang.

AZÉRT VARRTÁK A CSIZMÁT

Azért varrták a csizmát,
Hogy táncoljunk benne,
Ha rongyos is, ha foltos is,
Illik a tánc benne.

ANYÁM, ÉDESANYÁM

Anyám, édesanyám,
Elfeslett a csizmám.
Elfeslett a csizmám,
Ki varrja meg immár?

Lányom, édes lányom
Csépeltünk a nyáron
Eladjuk a csizmát,
Veszünk új csizmácskát.

Minek az a pörge kalap,
Ha a legény csak egy falat?
Minek az a ráncos szoknya,
Ha a kislány tipe-topa?

Márciusban olvad a hó,
Itt a tavasz, jaj de jó!

FEHÉR LILIOMSZÁL

Fehér liliomszál,
Ugorj a Tiszába,
Támaszd meg oldalad
A nagy vasvillával,

Meg is mosakodjál,
Meg is fésülködjél,
Valakinek kötényébe
Meg is törölközzél!

POROS ÚTON

Poros úton kocsi zötyög,
A kereke gyorsan pörög,
Sári néni vezeti,
Aki látja neveti.

GYERTEK HAZA

- Gyertek haza ludaim!
- Nem megyünk!
- Miért?
- Félünk!
- Mitől?
- Farkastól.
- Hol a farkas?
- Bokorban?
- Mit csinál?
- Mosdik.
- Miben mosdik?
- Arany medencében.
- Mibe törölközik?
- Kiscica farkába.

ERESZ ALÓL

Eresz alól fecske fia
Ide néz, oda néz.
Van-e hernyó, hosszú kukac?
ízesebb, mint a méz.

Csőrét nyitja ám,
Buzgón, szaporán.
Kis bendőbe mindenféle
Belefér igazán.

Áprilisban zöld a mező,
Bolondozik már az idő.

SZÁZSZORSZÉP

Egy kis virág a völgy ölén
Oly boldog csendben él,
Mint esti napfény, oly derüs,
és hallgat, mint az éj.

Ez drágább, mint a színarany,
Mint gyöngy, vagy drágakő,
E szép nevet, hogy Százszorszép,
Lásd, így kaphatta ő.

Elmondhatnám nagy boldogan,
Hogy mennyi bajra ír,
A test, a lélek tőle friss,
Nem rémít Úgy a sír,

E szent talizmán hathatós,
Még bájital se kell,
E bűverő, mit szirma rejt,
Tán sosem mÚlik el.

KOMATÁL

Komatálat hoztam,
Meg is aranyoztam.
Ha nem tetszik komának,
Küldje vissza komának.

JÁNOS ÚR

János úr készül németi Bécsbe,
Lovai vannak nyergelőbe,
Kantár szíja forgandóba.

Hajtsd előre magadat,
Azt a hosszú hajadat,
Csillag derekadat!

Május, május, melegedő,
Kivirul a rét, a mező.

ÉN KICSIKE VAGYOK

Én kicsi vagyok,
Nagyot nem mondhatok,
Szüleim kertjében
Most nyílni akarok.

Ki akarok nyílni,
Mint pünkösdi rózsa,
De ki nem nyílhatok,
Csak úgy illatozok.


SOMVIRÁG

Somvirág, somvirág,
Aranysárga a világ
Kakukkfű, kakukkszó,
Kirándulni volna jó.

Fűzfasípot faragni,
Fűzfalóval lovazni,
Árkon-bokron által,
Háton hátizsákkal,

Menni, mendegélni,
Este hazatérni.

Csirr-csurr csepegő
Esik-esik az eső.

A NAP NYUGODNI TÉR

A nap nyugodni tér,
Leszáll a csendes éj,
Már búcsút mondunk.

A tölgy a bérc alatt
Oly búsan bólogat,
Mert el kell válnunk.

